PATVIRTINTA

Valstybės įmonės „REGITRA“

Valstybės ilgalaikio materialiojo turto nuomos konkurso komisijos

2018 m. lapkričio 6 d. protokolu Nr. (2.30.)-6-18/892

**VALSTYBĖS ĮMONĖ „REGITRA“**

Valstybės įmonė, Liepkalnio g. 97, 02121 Vilnius, tel. (8 5) 266 0421, el. p. regitra@regitra.lt.

Duomenys kaupiami ir saugomi Juridinių asmenų registre, kodas 110078991

**VĮ „REGITRA“ ALYTAUS FILIALO PASTATO, ESANČIO ARTOJŲ G. 5A, ALYTUJE, PATALPŲ DALIES VIEŠOJO NUOMOS KONKURSO SĄLYGOS**

**TURINYS**

|  |  |
| --- | --- |
| 1. | BENDROSIOS NUOSTATOS |
| 2. | NUOMOS KONKURSO OBJEKTAS IR NUOMPINIGIŲ MOKĖJIMO TVARKA |
| 3. | NUOMOS KONKURSO DALYVIŲ REGISTRACIJA |
| 4. | NUOMOS KONKURSO ORGANIZAVIMAS IR NUOMOS SUTARTIES PASIRAŠYMASO IR SĄLYGOS |
| 5. | BAIGIAMOSIOS NUOSTATOS |
|  | 1 priedas – VĮ „Regitra“ Alytaus filialo pastato, esančio Artojų g. 5A, Alytuje, patalpų planas  2 priedas – Nuomos konkurso paraiškos forma  3 priedas – Valstybės ilgalaikio materialiojo turto nuomos sutarties projektas |

# 1. BENDROSIOS NUOSTATOS

1.1. Valstybės įmonė „Regitra“ (įmonės kodas – 110078991, Liepkalnio g. 97, LT-02121 Vilnius, tel. (8 5) 266 0421, el. p. regitra@regitra.lt) (toliau – valstybės turto valdytojas arba Įmonė) numato išnuomoti Alytaus filialo pastato, esančio Artojų g. 5A, Alytuje, patalpų dalį ūkio subjektui, teikiančiam transporto priemonių draudimo paslaugas.

1.2. Šis valstybės ilgalaikio materialiojo turto nuomos konkursas (toliau – konkursas) organizuojamas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Lietuvos Respublikos civiliniu kodeksu, Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto nuomos“, kitais valstybės ilgalaikio turto nuomą reglamentuojančiais teisės aktais bei šiomis nuomos konkurso sąlygomis. Vartojamos sąvokos, apibrėžtos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme ir Lietuvos Respublikos centralizuotai valdomo valstybės turto valdytojo įstatyme.

1.3. Nuomos konkursas vykdomas viešo nuomos konkurso būdu.

1.4. Skelbimas apie nuomos konkursą paskelbtas Įmonės interneto svetainėje http://www.regitra.lt/lt/imone/skelbimai bei dienraštyje „Lietuvos rytas“. Skelbimas dėl nuomos konkurso yra laikomas sudėtine nuomos konkurso dokumentų dalimi.

1.5. Nuomos konkursas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.

1.6. Nuomos konkurso dokumentai ir jų paaiškinimai bei papildymai skelbiami VĮ „Regitra“ interneto svetainėje adresu http://www.regitra.lt/lt/imone/skelbimai kartu su skelbimu apie nuomos konkursą. Nuomos konkurso dalyviai turėtų atidžiai stebėti http://www.regitra.lt/lt/imone/skelbimai talpinamus nuomos konkurso dokumentų paaiškinimus bei papildymus.

1.7. Tiesioginį ryšį su dalyviais įgaliotas palaikyti valstybės turto valdytojo atstovas: Administravimo departamento Turto valdymo skyriaus vyresnysis specialistas, papildomai vykdantis skyriaus vadovo funkcijas Darius Zabukas, el. paštas [darius.zabukas@regitra.lt](mailto:darius.zabukas@regitra.lt), tel. (8 5) 266 0430.

1.8. Valstybės turto valdytojas yra pridėtinės vertės mokesčio (toliau – PVM) mokėtojas.

1.9. Nuomos konkurso dokumentų reikalavimai taikomi visiems nuomos konkurse dalyvaujantiems fiziniams ar juridiniams asmenims ir asmenų grupei, įmonėms ar ūkinėms bendrijoms, įsteigtoms ir veikiančioms bet kurioje valstybėje pagal civilinės, komercinės ar viešosios teisės nuostatas ir turinčioms bet kurioje iš šių valstybių įstatymais numatytą buveinę, centrinę administraciją arba pagrindinę verslo vietą.

1.10. Pateikdamas savo pasiūlymą, nuomos konkurso dalyvis sutinka su visais nuomos konkurso dokumentų reikalavimais bei valstybės ilgalaikio materialiojo turto nuomos sutarties sąlygomis (Viešojo nuomos konkurso sąlygų 3 priedas).

# 2. nuomos konkurso OBJEKTAS ir nuompinigių mokėjimo tvarka

2.1. Šio nuomos konkurso objektas – Alytaus filialo pastato (unikalus Nr. 4400-0615-5484), esančio Artojų g. 5A, Alytuje, patalpų dalis, kurios bendrasis plotas 9,47 m2 (pažymėtas Viešojo nuomos konkurso sąlygų 1 priede indeksu Nr. 1-10), ūkio subjektui, teikiančiam transporto priemonių draudimo paslaugas.

2.2. Konkurso objekto naudojimo paskirtis – transporto priemonių draudimo paslaugų teikimas.

2.3. Pradinis nuomos konkurso objekto 1 (vieno) mėnesio nuompinigių dydis – **802,11 Eur su PVM (662,9 Eur be PVM).**

2.4. Nuompinigiai mokami kas mėnesį, per 10 kalendorinių dienų nuo PVM sąskaitos faktūros pateikimo dienos.

2.5. Laiku nesumokėjus nuompinigių, mokami delspinigiai – 0,03 procento nuo nesumokėtos nuompinigių sumos už kiekvieną pavėluotą dieną.

2.6. Konkurso objekto nuomos terminas – 5 (penki) metai, su galimybe nuomos terminą tomis pačiomis sąlygomis pratęsti dar 5 (penkiems) metams.

2.7. Konkurso objektas perduodamas pasirašant turto priėmimo perdavimo aktą, per 3 (tris) darbo dienas nuo valstybės ilgalaikio materialiojo turto nuomos sutarties pasirašymo.

**3.  NUOMOS KONKURSO DALYVIŲ REGISTRACIJA**

3.1. Konkurso dalyviai registruojami adresu Liepkalnio g. 97, Vilnius, 104 kabinete.

3.2. Konkurso dalyviai paraiškas konkursui gali teikti **nuo 2018 m. lapkričio 26 d. iki 2018 m. lapkričio 28 d.** Įmonės darbo valandomis (pirmadieniais – ketvirtadieniais nuo 7.30 val. iki 16.15 val., penktadieniais – nuo 7.30 iki 15.00 val., pietų pertrauka nuo 11.30 val. iki 12.00 val.)

3.3. Valstybės ilgalaikio materialiojo turto nuomos konkurso komisijos (toliau – Komisija) posėdis įvyks **2018 m. gruodžio 4 d. 9:00** val. adresu Liepkalnio g. 97, Vilnius, 4 aukšto didžiojoje konferencijų salėje.

3.4. Turto valdytojo įgaliotas asmuo paraiškų registravimui – Administravimo departamento Veiklos planavimo ir kokybės valdymo skyriaus specialistė Ingrida Židanavičienė arba kitas Įmonės įgaliotas asmuo.

3.5. Nuomos konkurso objekto apžiūra vyks **iki 2018 m. lapkričio 16 d.** Įmonės Alytaus filialo darbo metu, konkretų laiką suderinus su atsakingu už turto apžiūrą asmeniu – VĮ „Regitra“ Alytaus filialo direktoriumi Jurgiu Valiūnu, el. paštas jurgis.valiunas@regitra.lt, tel. (8 315) 56 446.

3.6. Konkurso dalyviai konkurso sąlygų 3.2 papunktyje nurodytu laiku pateikia turto valdytojo įgaliotam atstovui užklijuotą voką, ant kurio turi būti užrašyta:

3.6.1. konkurso dalyvio pavadinimas, adresas ir elektroninio pašto adresas;

3.6.2. turto, kurio nuomos konkursas buvo skelbtas, pavadinimas, adresas;

3.6.3. nuoroda „Alytaus filialo patalpų dalies nuomos konkursui“.

3.7. Kartu su voku pateikiami finansų įstaigos išduoti dokumentai, patvirtinantys, kad pradinis įnašas sumokėtas.

3.8. Voke turi būti pateikti šie dokumentai:

3.8.1. užpildyta paraiškos forma (Viešojo nuomos konkurso sąlygų 2 priedas), kurioje nurodomas konkurso dalyvio ar jo įgalioto asmens vardas, pavardė, asmens kodas ir gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, steigimo dokumentų ar kitų steigimo faktą patvirtinančių dokumentų kopijos (šie reikalavimai taikomi juridiniams asmenims), kontaktinio asmens telefono numeris, elektroninio pašto adresas;

3.8.2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;

3.8.3. pasiūlymas, kuriame nurodytas siūlomas konkretus nuompinigių dydis;

3.8.4. konkurso dalyvio ar jo įgalioto asmens sąskaitos, į kurią komisija turi pervesti grąžinamą pradinį įnašą, rekvizitai;

3.8.5. paaiškinimas, kokiam tikslui konkurso dalyvis naudos nuomojamą turtą;

3.8.6. dokumentai, kuriais patvirtinama, kad konkurso dalyvio veikla atitinka viešojo turto nuomos konkurso sąlygose nustatyto pobūdžio veiklą.

3.9. Konkurso dalyviai registruojami nuomos konkurso dalyvių registracijos pažymoje. Konkurso dalyvius registruoja turto valdytojo įgaliotas atstovas, nurodytas konkurso sąlygų 3.4 papunktyje.

3.10. Pasibaigus konkurso dalyvių registravimo laikui, registracijos pažymoje įrašoma, kada baigta registracija, pažymą turi vizuoti konkurso dalyvius registravęs turto valdytojo įgaliotas atstovas ir komisijos pirmininkas.

3.11. Nuomos konkurso dalyviai, norintys dalyvauti viešajame nuomos konkurse, privalo į VĮ „Regitra“ atsiskaitomąją sąskaitą Nr. LT93 7300 0100 0241 1063, esančią AB „Swedbank“ (banko kodas 73000), mokėjimo paskirtyje nurodant „Alytaus filialo patalpų nuomos konkursui“, sumokėti 3 (trijų) mėnesių pradinio turto nuompinigių dydžio sumą – **1988,7 Eur be PVM**. Jeigu konkurso dalyvis yra PVM mokėtojas, nurodytas pradinis įnašas sumokamas su PVM (**2406,33 Eur su PVM**), jeigu teisės aktų nustatyta tvarka jis turi būti skaičiuojamas. Pradinis įnašas turi būti sumokėtas prieš atvykstant registruotis nuomos konkurso dalyviu.

3.12. Asmenys konkurso dalyviais neregistruojami, jeigu jie nesumokėjo pradinio įnašo ir nepateikė finansų įstaigos išduotų dokumentų, patvirtinančių, kad šis įnašas sumokėtas, jeigu pateikė neužklijuotą voką arba pasibaigus skelbime nurodytam dokumentų registravimo laikui, jeigu pagal užrašą ant gauto užklijuoto voko neįmanoma identifikuoti norimo išsinuomoti valstybės turto, jeigu nurodyti trūkumai neištaisomi, kol dokumentai registruojami.

3.13. Pradinis nuomos konkurso laimėtojo įnašas įskaitomas į nuompinigius. Kitiems nuomos konkurso dalyviams pradinis įnašas per 5 (penkias) darbo dienas grąžinamas į jų nurodytą sąskaitą kredito įstaigoje.

# 4. NuoMOS KONKURSO ORGANIZAVIMAS IR NUomos sutarties PASIRAŠYMO SĄLYGOS

4.1. Konkurso laimėtoju pripažįstamas nuomos konkurso dalyvis, pasiūlęs didžiausią valstybės turto nuompinigių dydį (bet ne mažesnį už nustatytą pradinį nuompinigių dydį). Jeigu tokį pat (didžiausią) dydį pasiūlo keli konkurso dalyviai, konkurso dalyviu pripažįstamas dalyvis, anksčiau įregistruotas pažymoje.

4.2. Jeigu dalyvauti konkurse užsiregistruoja tik vienas konkurso dalyvis, jo pateikti dokumentai atitinka konkurso sąlygų reikalavimus, ir jis pasiūlo valstybės turto nuompinigių dydį, ne mažesnį už nustatytą pradinį nuompinigių dydį, konkurso dalyvis pripažįstamas konkurso laimėtoju.

4.3. Kai konkursą laimi didžiausią valstybės turto nuompinigių dydį pasiūlęs, bet į komisijos posėdį neatvykęs konkurso dalyvis, jam ne vėliau kaip per 3 darbo dienas nuo komisijos protokolo pasirašymo komisija registruotu laišku išsiunčia pranešimą, kuriame nurodomi tikslūs nuomos sutarties pasirašymo data ir laikas, taip pat nurodoma galimybė konkurso laimėtojui suderinti kitą nuomos sutarties pasirašymo datą. Konkurso dalyviai, neatvykę į komisijos posėdį, apie konkurso rezultatus informuojami raštu (jiems išsiunčiami pranešimai) per 3 darbo dienas nuo komisijos protokolo pasirašymo.

4.4. Konkurso laimėtojas, negalintis atvykti nurodytu laiku pasirašyti nuomos sutarties, turi ne vėliau kaip per 5 darbo dienas nuo pranešimo gavimo apie tai informuoti komisiją ir suderinti kitą nuomos sutarties pasirašymo datą. Jeigu konkurso dalyvis, pripažintas konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti nuomos sutarties, pradinis įnašas jam negrąžinamas. Tokiu atveju komisijos sprendimu konkurso laimėtoju pripažįstamas kitas pagal eilę konkurso sąlygas atitinkančius dokumentus pateikęs konkurso dalyvis, pasiūlęs didžiausią valstybės turto nuompinigių dydį (bet ne mažesnį už nustatytą pradinį nuompinigių dydį).

4.5. Su turto nuomos konkurso laimėtoju arba jo įgaliotu atstovu pasirašoma Valstybės ilgalaikio materialiojo turto nuomos sutartis (Viešojo nuomos konkurso sąlygų 1 priedas) ne anksčiau kaip per 5 darbo dienas ir ne vėliau kaip per 10 darbo dienų nuo komisijos protokolo pasirašymo, išskyrus tuos atvejus, kai konkurso laimėtojui informavus, kad jis negali nurodytu laiku atvykti pasirašyti nuomos sutarties, suderinama kita nuomos sutarties pasirašymo data.

**5. BAIGIAMOSIOS NUOSTATOS**

5.1 Kitos nuomos konkurso organizavimo sąlygos ir nuostatos, neaptartos šiose Viešojo nuomos konkurso sąlygose, organizuojamos ir vykdomos Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto nuomos“, nustatyta tvarka.

\_\_\_\_\_\_\_\_\_\_\_\_\_\_\_\_\_\_\_

**Viešojo nuomos konkurso sąlygų**

**1 priedas**

**VĮ „REGITRA“ ALYTAUS FILIALO PASTATO, ESANČIO ARTOJŲ G. 5A, ALYTUJE, PLANAS**

****

**Viešojo nuomos konkurso sąlygų**

**2 priedas**

**(Nuomos konkurso paraiškos forma)**

Valstybės įmonei „Regitra“

**PARAIŠKA**

**DĖL VĮ „REGITRA“ ALYTAUS FILIALO PASTATO, ESANČIO ARTOJŲ G. 5A, ALYTYJE, PATALPŲ DALIES NUOMOS**

\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_

(vieta)

|  |  |
| --- | --- |
| Konkurso dalyvio ar jo įgalioto asmens vardas, pavardė / asmens teisinė forma, pavadinimas |  |
| Fizinio / juridinio asmens kodas |  |
| Gyvenamosios vietos / buveinės adresas |  |
| Kontaktinio asmens telefono numeris |  |
| Kontaktinio asmens el. pašto adresas |  |

Pažymime, kad sutinkame su visomis valstybės įmonės „Regitra“ Alytaus filialo pastato, esančio Artojų g. 5A, Alytuje, patalpų dalies viešojo nuomos konkurso sąlygomis ir siūlome:

|  |  |  |  |
| --- | --- | --- | --- |
| **Eil. Nr.** | **Nuomojamo turto pavadinimas** | **Patalpų plotas,**  **(m²)** | **1 (vieno) mėnesio patalpų nuomos kaina, Eur be PVM**  **(suma skaičiais ir žodžiais)** |
| **1** | **2** | **3** | **4** |
| 1. | Valstybės įmonės „Regitra“ Alytaus filialo pastato, esančio Artojų g. 5A, Alytuje, patalpų dalis | 9,47 |  |
| Iš viso su PVM: | | |  |
| PVM suma: | | |  |

Sąskaitos, į kurią prašoma pervesti grąžinamą pradinį nuompinigių dydį, rekvizitai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Nurodomas banko sąskaitos numeris, pavadinimas, kodas)

Pažymime, kad nuomojamą turtą naudosime:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Įrašyti kokiam tikslui bus naudojamas nuomojamas turtas)

Kartu su paraiška užklijuotame voke pateikiami šie dokumentai:

|  |  |  |
| --- | --- | --- |
| **Eil. Nr.** | **Pateiktų dokumentų pavadinimas** | **Dokumento puslapių skaičius** |
|  |  |  |
|  |  |  |
|  |  |  |
|  |  |  |
|  |  |  |

|  |  |  |  |  |
| --- | --- | --- | --- | --- |
| (Konkurso dalyvio ar jo įgalioto asmens pareigų pavadinimas) |  | (Parašas) |  | (Vardas ir pavardė) |

**Viešojo nuomos konkurso sąlygų**

**3 priedas**

**VALSTYBĖS ILGALAIKIO MATERIALIOJO TURTO**

**NUOMOS SUTARTIS Nr.**

2018 m. mėn. d.

Vilnius

Valstybės įmonė „Regitra“, juridinio asmens kodas 110078991, atstovaujama generalinio direktoriaus Daliaus Prevelio, veikiančio pagal įmonės įstatus, (toliau – Nuomotojas)

ir , fizinio / juridinio asmens kodas , atstovaujama , veikiančio pagal (toliau – Nuomininkas),

vadovaudamiesi viešojo nuomos konkurso, įvykusio 2018 m. vasario d. komisijos sprendimu, įformintu protokolu Nr. , sudaro šią Valstybės ilgalaikio materialiojo turto nuomos sutartį (toliau – Sutartis). Toliau Sutartyje Nuomotojas ir Nuomininkas kiekvienas atskirai gali būti vadinami Šalimi, o abu kartu – Šalimis.

1. **SUTARTIES DALYKAS**
   1. Nuomotojas įsipareigoja perduoti Nuomininkui valstybės įmonės „Regitra“ Alytaus filialo pastato (unikalus Nr. 4400-0615-5484), esančio Artojų g. 5A, Alytuje, patalpų dalį, kurios bendrasis plotas 9,47 m2 (toliau vadinama – Turtas) naudoti ir laikinai valdyti už nuomos mokestį, o Nuomininkas įsipareigoja priimti turtą ir už jį mokėti nuomos mokestį.
   2. Nuomojamas Turtas skirtas transporto priemonių draudimo veiklai vykdyti.
2. **NUOMOS TERMINAS**

2.1. Turto nuomos terminas nustatomas 5 (penkeriems) metams nuo Turto perdavimo ir priėmimo akto pasirašymo dienos, su galimybe pratęsti nuomos terminą dar 5 (penkeriems) metams.

1. **NUOMOS MOKESTIS**
   1. Nuomininkas už Turto nuomą įsipareigoja mokėti Nuomotojui ......... Eur (....... eurai ....... centai) su PVM per mėnesį.
   2. Nuomininkas, be nuompinigių, kas mėnesį moka mokesčius už suvartotą elektros energiją pagal kontrolinio skaitiklio rodmenis.
   3. Nuomininkas moka nuompinigius kas mėnesį, pavedimu, per 10 kalendorinių dienų nuo PVM sąskaitos faktūros pateikimo dienos.

3.4. Nuomininkas komunalinių paslaugų tiekėjų pateiktas sąskaitas už Sutarties 3.2 papunktyje nurodytas paslaugas apmoka pagal pasirašytas sutartis su šių paslaugų tiekėjais.

3.5. Nuompinigiai ir mokėjimai už Sutarties 3.2 papunktyje nurodytas paslaugas pradedami skaičiuoti nuo turto perdavimo ir priėmimo akto pasirašymo dienos.

3.6.Nuomininko sumokėtas nuomos konkurso dalyvio mokestis ......... Eur (....... eurai ....... centai) yra įskaitomas į Turto nuomos kainą.

1. **ŠALIŲ TEISĖS IR PAREIGOS**
   1. Nuomotojas įsipareigoja:
      1. per 3 (tris) darbo dienas nuo Sutarties įsigaliojimo perduoti nuomininkui Sutarties 1.1 papunktyje nurodytą Turtą pagal Turto perdavimo-priėmimo aktą;
      2. informuoti Nuomininką apie išorinių inžinerinių tinklų ir komunikacijų remonto darbus, kurie trukdytų Nuomininko veiklai, per 3 darbo dienas nuo tokių aplinkybių sužinojimo;
      3. pasibaigus Sutarties galiojimo terminui arba Sutartį nutraukus prieš terminą, priimti iš Nuomininko Turtą.
   2. Nuomotojas turi teisę Sutarties galiojimo laikotarpiu tikrinti išnuomotą Turtą, taip pat turi kitų teisių ir pareigų, nustatytų Sutartyje ir teisės aktuose.
   3. Nuomininkas įsipareigoja:
      1. priimti, Sutarties 1.1 papunktyje nurodytą Turtą pagal Turto perdavimo-priėmimo aktą ir per 5 darbo dienas nuo Turto perdavimo-priėmimo akto pasirašymo dienos įregistruoti nuomos sutartį valstybės įmonėje Registrų centre;
      2. laiku mokėti Sutartyje nustatytą nuomos mokestį ir kitus pagal Sutartį priklausančias įmokas ir mokesčius;
      3. naudoti Turtą pagal paskirtį, nurodytą Sutarties 1.2 papunktyje, vadovautis nustatytais šios paskirties Turto priežiūros, priešgaisrinės saugos ir sanitariniais reikalavimais, užtikrinti jo gerą būklę (atsižvelgdamas į normalų nusidėvėjimą), saugoti Turtą nuo sugadinimo, dingimo;
      4. Sutarties galiojimo laikotarpiu būti apsidraudusiam civilinės atsakomybės draudimu;
      5. sudaryti Nuomotojui sąlygas tikrinti nuomojamo Turto būklę;
      6. pasibaigus Sutarties galiojimo terminui arba Sutartį nutraukus prieš terminą, perduoti Turtą pagal Turto perdavimo ir priėmimo aktą tvarkingą, tokios pat būklės, kokios jis perduotas Nuomininkui, atsižvelgdamas į fizinį turto nusidėvėjimą).
   4. Nuomininkas turi ir kitų teisių ir pareigų, nustatytų Sutartyje ir teisės aktuose.
   5. Nuomininkas neturi teisės subnuomoti Turto (ar jo dalies) ar suteikti tretiesiems asmenims kokių nors kitų teisių naudotis Turtu (ar jo dalimi). Nuomininkas taip pat neturi teisės perleisti visų ar dalies savo teisių ir (ar) pareigų, kylančių iš Sutarties, įkeisti Turto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų Turto nuomos teisių.
   6. Sutartis nesuteikia Nuomininkui teisės nuomojamo turto adresu registruoti savo ar savo filialų, atstovybių ar patronuojamųjų įmonių, taip pat klientų ar kitų susijusių asmenų buveinių.
   7. Nuomininkui draudžiama be rašytinio Nuomotojo sutikimo atlikti statinio kapitalinio remonto ar rekonstravimo darbus. Nuomininkas turi teisę be išankstinio Nuomotojo sutikimo savo lėšomis atlikti Turto pertvarkymus, reikalingus tam, kad Turtą būtų galima naudoti pagal paskirtį, nurodytą Sutarties 1.2 papunktyje, su sąlyga, kad tokie pertvarkymai nesusiję su statinio rekonstravimu ar kapitaliniu remontu, kaip jie apibrėžti Lietuvos Respublikos statybos įstatyme.
2. **ŠALIŲ ATSAKOMYBĖ**
   1. Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti Nuomotojui 0,03 procento dydžio delspinigius nuo visos nesumokėtos sumos už kiekvieną pavėluotą dieną.
   2. Delspinigių sumokėjimas neatleidžia Nuomininko nuo pagrindinės prievolės įvykdymo.
   3. Už Turto pabloginimą Nuomininkas atsako Lietuvos Respublikos civilinio kodekso 6.500 straipsnyje nustatyta tvarka.
3. **SUTARTIES GALIOJIMAS, ATNAUJINIMAS, PAKEITIMAS IR PASIBAIGIMAS**
   1. Ši Sutartis įsigalioja jos pasirašymo dieną ir galioja iki visiškai ir tinkamai įvykdomi Sutartyje nustatyti įsipareigojimai arba Sutartis nutraukiama Sutartyje ir (ar) teisės aktuose nustatyta tvarka.
   2. Nuomininkas, per visą nuomos terminą laikęsis savo įsipareigojimų pagal Sutartį, nuomos terminui pasibaigus turės pirmenybės teisę prieš kitus asmenis sudaryti naują turto nuomos Sutartį papildomam terminui. Nuomotojas privalo užtikrinti, kad Turto nuomos Sutarties atnaujinimo atveju bendra nuomos trukmė nebūtų ilgesnė kaip 10 metų. Nuomotojas ne vėliau kaip prieš 2 (du) mėnesius iki nuomos termino pabaigos raštu informuoja nuomininką apie siūlymą sudaryti naują turto nuomos sutartį papildomam terminui, nurodydamas nuomos terminą, nuomos mokestį ir kitas nuomos sąlygas, kurias nuomotojas laiko esant svarbiomis. Nuomininkas privalo ne vėliau kaip per 1 (vieną) mėnesį nuo nuomotojo pranešimo gavimo dienos raštu atsakyti nuomotojui, ar sutinka sudaryti turto nuomos sutartį papildomam terminui. Nuomininkui raštu neatsakius nuomotojui per 1 (vieną) mėnesį nuo pranešimo iš nuomotojo gavimo dienos, laikoma, kad nuomininkas atsisako sudaryti turto nuomos sutartį papildomam terminui nuomotojo pasiūlytomis sąlygomis.
   3. Nuomininkas neturės pirmenybės teisės sudaryti naujos Turto nuomos Sutarties papildomam terminui, jeigu Nuomotojas iki nuomos termino pabaigos bus pareiškęs Nuomininkui bent vieną pagrįstą rašytinį įspėjimą dėl Sutarties nuostatų pažeidimo. Tokiu atveju, pasibaigus Turto nuomos terminui, Nuomotojas turės teisę (tačiau neprivalės) pasiūlyti Nuomininkui išsinuomoti Turtą tokiomis pat ar naujomis Nuomotojo nuožiūra nurodytomis sąlygomis ir terminais.
   4. Visi Sutarties pakeitimai, papildymai ir priedai galioja, jeigu jie sudaryti raštu ir pasirašyti Sutarties šalių.
   5. Ši Sutartis pasibaigia arba gali būti nutraukta:
      1. pasibaigus nuomos terminui;
      2. Sutarties šalių susitarimu;
      3. kitais Lietuvos Respublikos civilinio kodekso nustatytais atvejais ir tvarka;
      4. Lietuvos Respublikos civilinio kodekso nustatyta tvarka, kai išnuomoto Turto reikia valstybės funkcijoms atlikti.
4. **NENUGALIMOS JĖGOS (*Force Majeure*) APLINKYBĖS**
   1. Nė viena Šalis nelaikoma pažeidusi Sutartį arba nevykdanti savo įsipareigojimų pagal Sutartį, jeigu įsipareigojimus vykdyti jai trukdo nenugalimos jėgos (*force majeure*) aplinkybės, atsiradusios po Sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840.
   2. Jeigu kuri nors Šalis mano, kad atsirado nenugalimos jėgos (*force majeure*) aplinkybių, dėl kurių ji negali vykdyti savo įsipareigojimų, ji nedelsdama, ne vėliau kaip per 3 kalendorines dienas nuo tokių aplinkybių atsiradimo, informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jeigu Nuomotojas raštu nenurodo kitaip, Nuomininkas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų, kaip vykdyti savo įsipareigojimus, kurių vykdyti nenugalimos jėgos (*force majeure*) aplinkybės netrukdo.
   3. Jeigu nenugalimos jėgos (*force majeure*) aplinkybės trunka ilgiau kaip 90 kalendorinių dienų, viena iš Šalių turi teisę Sutartį nutraukti įspėdama apie tai kitą Šalį prieš 30 kalendorinių dienų. Jeigu praėjus šiam 30 kalendorinių dienų laikotarpiui nenugalimos jėgos (*force majeure*) aplinkybės tęsiasi, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.
5. **BAIGIAMOSIOS NUOSTATOS**
   1. Šalys paskiria savo atstovus, atsakingus už Sutarties vykdymo koordinavimą, kurie neturi teisės keisti ar (ir) papildyti Sutarties sąlygų.
      1. Nuomotojo atstovas:......................................... tel. ..........., el. p. ............................ .
      2. Nuomininko atstovas:......................................... tel. ..........., el. p. ............................ .
   2. Bet koks ginčas, kylantis iš Sutarties ar susijęs su Sutartimi, kuris neišsprendžiamas derybų būdu, turi būti sprendžiamas teisme Lietuvos Respublikos įstatymų nustatyta tvarka.
   3. Sutartis surašoma dviem egzemplioriais – po vieną kiekvienai Sutarties šaliai.
   4. Sutarties priedai:
      1. valstybės ilgalaikio materialiojo turto perdavimo – priėmimo aktas (Priedas Nr.1).
6. **SUTARTIES ŠALIŲ ADRESAI IR REKVIZITAI:**

|  |  |
| --- | --- |
| Nuomotojas:  VĮ „Regitra“  Liepkalnio g. 97, 02121 Vilnius  Juridinio asmens kodas 110078991  PVM mokėtojo kodas LT100789917  Ats. Sąsk. LT93 7300 0100 0241 1063  „Swedbank“, AB  Tel. (8 5) 266 0421  El. p. [regitra@regitra.lt](mailto:regitra@regitra.lt)  Generalinis direktorius  Dalius Prevelis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. | Nuomininkas:  ....................  .................... g. .....,  Juridinio / fizinio asmens kodas .................  PVM mokėtojo kodas LT....................  Ats. Sąsk. LT....................  AB .................... bankas,  Tel.: ....................,  El. p.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. |

**Priedas Nr. 1,**

**Prie sutarties Nr.**

**VALSTYBĖS ILGALAIKIO MATERIALIOJO TURTO**

**perdavimo-PRIĖMIMO AKTAS**

2018 m. mėn. d.

Alytus

Nuomotojas, valstybės įmonė „Regitra“, juridinio asmens kodas 110078991, atstovaujama valstybės įmonės „Regitra“ Alytaus filialo direktoriaus , veikiančio pagal filialo nuostatus perduoda,

o Nuomininkas ir , fizinio / juridinio asmens kodas , atstovaujama   
 , veikiančio pagal (toliau – Nuomininkas), remdamiesi 2018 m. vasario mėn. d. sudaryta Valstybės įmonės „Regitra“ ilgalaikio materialiojo turto nuomos sutartimi Nr. ,

priima valstybės įmonės „Regitra“ ilgalaikį materialųjį turtą – 9,47 m² plotą, esantį adresu   
Artojų g. 5A, Alytuje (nekilnojamo turto kadastro ir registro duomenų byloje Nr. 60/467 pastatas pažymėtas plane – 4B2g, unikalusis numeris – 4400-0615-5484).

Kontrolinio elektros skaitiklio rodmenys patalpų perdavimo-priėmimo metu:\_\_\_\_\_\_\_\_\_\_\_\_\_\_

Perdavė:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ .

(Nuomotojo pareigų pavadinimas) (parašas) (vardas ir pavardė)

A.V.

Priėmė:

. \_\_\_\_\_\_\_\_\_\_\_\_\_ .

(Nuomininko pareigų pavadinimas) (parašas) (vardas ir pavardė)

A.V.